pythainlp/thai-wiki-dataset-v3 huggingface dataset:
ยีราฟโซฟี

ยีราฟโซฟี (Sophie the Giraffe) เป็นของเล่นยางกัด สำหรับเด็กทารกที่มีการงอกของฟันเพื่อบริหารการฝึกเคี้ยว โดยเป็นในรูปแบบหุ่นยีราฟยางพาราสูง 6 นิ้ว
== ประวัติ ==
ของเล่นชนิดนี้ได้ผลิตขึ้นในประเทศฝรั่งเศส ในชื่อ โซฟีลาจีราฟ (Sophie la Girafe) ตั้งแต่ ค.ศ. 1961 โดยผลิตครั้งแรกในอะนีเอเร-ซุร์-อัวซ ใกล้กับกรุงปารีส โดยบริษัทเดอลาคอสท์ หลังจากนั้น ใน ค.ศ. 1991 ได้มีการผลิตโดยบริษัทวุลี ซึ่งตั้งอยู่ที่รูมิลี ในเฟรนช์แอลป์ โดยชื่อของเล่นนี้อ้างมาจากการเปิดตัวในวันที่ 25 พฤษภาคม ค.ศ. 1961 ซึ่งเป็นวันที่เกี่ยวข้องกับชื่อโซฟี และประสบความสำเร็จในสถานะไอคอนประจำชาติฝรั่งเศส ตามรายงานจากนิตยสารสเลท ที่มียอดจำหน่าย (816,000 ตัวใน ค.ศ. 2010) มากกว่าจำนวนทารกแรกเกิด (796,000 คน)
โซฟียังได้รับความนิยมในสหรัฐอเมริกา ซึ่งเป็นของเล่นที่หาได้ง่ายในช่วงทศวรรษที่ผ่านมา และแม้กระทั่งปรากฏตัวในภาพยนตร์ อ้อนมาจากตะกร้า (ค.ศ. 1987) และมันได้กลายเป็นผลิตภัณฑ์ทารกขายดีที่นำเสนอโดยแอมะซอน.คอม และได้เปิดตัวในรัฐแคลิฟอร์เนียในพื้นที่ฮอลลีวูดอินเทรนด์ มันได้รับความนิยมผ่านการบอกเล่าปากต่อปาก โดยเฉพาะอย่างยิ่งในแอมะซอน.คอม ตั้งแต่ ค.ศ. 2008 เหตุผลต่อความสำเร็จนี้มาจากการตลาดที่เป็นมิตรต่อสิ่งแวดล้อม และจากความหวาดระแวงของผู้บริโภคที่เพิ่มขึ้นต่อการรักษาความปลอดภัยและมาตรฐานสุขภาพของผลิตภัณฑ์ที่ผลิตในประเทศจีนตั้งแต่ ค.ศ. 2007 
ใน ค.ศ. 2009 โซฟีเป็นที่ยอมรับในฐานะสินค้าแห่งปีโดยสมาคมของเล่นค้าปลีกพิเศษแห่งอเมริกา
ในเดือนพฤศจิกายน ค.ศ. 2011 ได้เกิดปัญหาจากนิตยสารสำหรับผู้บริโภคชาวเยอรมัน เออโค-เทสท์ ซึ่งได้รายงานว่าไม่ควรมีการจำหน่ายยีราฟโซฟีในประเทศเยอรมนีเนื่องด้วยละเมิดต่อกฎหมายข้อจำกัดในค่าของสารประกอบไนโตรซามีน จากการทดสอบพบที่  0.781 มก./กก. ในขณะที่ค่ามาตรฐานของเบอดาร์ฟสเกเกนชเตนเดอแฟร์ออร์ดนุง (Bedarfsgegenständeverordnung, BedGgstV) ในอาหารและผลิตภัณฑ์ของเยอรมนีกำหนดไว้ที่ 0.1 มก./กก. ส่วนบริษัทวุลีได้กล่าวในเบื้องต้นว่าเป็นกฎระเบียบบังคับใช้แบบอื่น ซึ่งได้ตามแนวทางที่ยุโรปกำหนดใช้กับของเล่นอยู่ที่ระดับจำกัดของ 0.1 มก./กก. อยู่แล้ว และได้มีคำสั่งเบื้องต้นของศาลแขวงเบอร์ลินในการห้ามเผยแพร่รายงานของเออโค-เทสท์ โดยเรื่องดังกล่าวได้ถูกลบออกจากเว็บไซต์ของนิตยสาร จากนั้นคำสั่งนี้ได้ถูกยกในเดือนมกราคม ค.ศ. 2012 เมื่อเคมิชเชอะ อุนด์ เฟอแทริแนร์อุนเทอร์ซูคคุงส์อัมท์ ชทุทการ์ท (Chemische und Veterinäruntersuchungsamt Stuttgart, CVUA) ได้ทำการร้องเรียนซ้ำกับของเออโค-เทสท์ โดยได้ร้องเรียนต่อเทคนิชเชอร์ อือแบร์ฟาคุงส์แฟร์ไรน์ (Technischer Überwachungsverein, TÜV) ซึ่งเป็นหน่วยงานด้านความปลอดภัยในเยอรมนี โดยฟ้องบริษัทวุลี และ เออโค-เทสท์ ได้นำรายงานขึ้นทางเว็บไซต์ออนไลน์ของพวกเขาอีกครั้ง ทางวุลีจึงได้ตอบสนองด้วยการเรียกคืนยีราฟโซฟีและผลิตภัณฑ์ที่มีความคล้ายกันออกจากร้านค้าปลีกของเยอรมัน และเสนอที่จะเปลี่ยนผลิตภัณฑ์ให้ใหม่ในช่วงเดือนมีนาคม ค.ศ. 2012 หรือหลังจากนั้น โดยทางบริษัทวุลีได้กล่าวว่าจะยึดมั่นตามข้อจำกัดของเยอรมันอย่างเข้มงวด
== อ้างอิง ==
== แหล่งข้อมูลอื่น ==
Site officiel de la société Vulli  
ของเล่น
หอยกระจก

หอยกระจก (Windowpane shell; ) หรือหอยกระจกหน้าต่าง, หอยกะซ้า เป็นหอยสองฝารูปร่างกลมแบน บาง โปร่งแสง เป็นมันวาว สีขาวขุ่น  อาศัยตามพื้นน้ำที่เป็นโคลน กินจุลินทรีย์และสารอินทรีย์ในน้ำ ผสมพันธุ์ด้วยการปฏิสนธิภายนอก ตัวอ่อนจะลอยในน้ำระยะหนึ่ง จึงจมลงสู่ท้องทะเลเพื่อเจริญเป็นตัวเต็มวัย หอยชนิดนี้ รับประทานได้แต่มีเนื้อน้อย ในสมัยก่อนนำเปลือกไปใช้แทนกระจกฝ้า ปัจจุบันนำมาทำเป็นของใช้และของที่ระลึก
== อ้างอิง ==
วันทนา อยู่สุข. หอยกระจก ใน อนุกรมวิธานสัตว์ อักษร ก ฉบับราชบัณฑิตยสถาน. กรุงเทพฯ. ราชบัณฑิตยสถาน. 2540. หน้า 28 - 29
หอยฝาคู่
สิทธิ กุหลาบทอง. 2555. ชีววิทยา และแนวทางการเพาะเลี้ยงหอยกระจก (Placuna placenta). Veridian E-Journal, Silpakorn University, 5 (1) : 764 - 770. (http://www.ejournal.su.ac.th/journalinfo.php?id=375)
เดอะ มารีน 2 คนคลั่งล่าทะลุสุดขีดนรก

เดอะ มารีน 2 คนคลั่งล่าทะลุสุดขีดนรก เป็นภาพยนตร์แนวแอ็กชั่น ในปี ค.ศ. 2009 กำกับโดย รอล เรย์น และเขียนบทโดย ไมเคิล เลค โดยผลิตจาก ดับเบิลยูดับเบิลยูอี ฟิลม์ส ค่ายภาพยนตร์ของดับเบิลยูดับเบิลยูอี นำแสดงโดย นักมวยปล้ำอาชีพ เท็ด ดิบิอาซี จูเนียร์ โดยภาพยนตร์เรื่องนี้มีกำหนดออกฉายในวันที่ 29 ธันวาคม ค.ศ. 2009 ทุกโรงภาพยนตร์ในสหรัฐอเมริกา เป็นภาพยนตร์ที่ต่อจากภาคเดอะมาริน คนคลั่งล่าทะลุสุดขีดนรก
==นักแสดงนำ==
เท็ด ดิบิอาซี จูเนียร์ รับบทเป็น ตัวละครเอกหลักของภาพยนตร์เรื่องนี้, โจ ลินวู๊ด
เทมูร่า มอร์ริสัน รับบทเป็น ดาโม
ลาร่า คอกซ์ รับบทเป็น โรบิน ลินวู๊ด
โรเบิร์ต โคเลบี้ รับบทเป็น ดาร์เรน คอนเนอร์
==อ้างอิง==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2552
ดับเบิลยูดับเบิลยูอี สตูดิโอส
ภาพยนตร์ภาษาอังกฤษ
ภาพยนตร์โดยทเวนตีธ์เซนจูรีฟอกซ์
ภาพยนตร์ภาคต่อ
ภาพยนตร์ที่ถ่ายทำในประเทศไทย
ภาพยนตร์มวยไทย
ภาพยนตร์เกี่ยวกับเหล่านาวิกโยธินสหรัฐ
คูนิซากิ

คูนิซากิ  เป็นนครในจังหวัดโออิตะ ประเทศญี่ปุ่น จัดตั้งเป็นนครเมื่อวันที่ 31 มีนาคม ค.ศ. 2006 จากการควบรวมเมืองคูนิซากิเดิมเข้ากับเมืองอากิ เมืองคูนิมิ และเมืองมูซาชิ มีขนาดพื้นที่ทั้งสิ้น 318.10 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 25,139 คน
== อ้างอิง ==
== แหล่งข้อมูลอื่น ==
นครในจังหวัดโออิตะ
ผื่น

ผื่น เกิดจากการเปลี่ยนแปลงสีของผิวหนัง ซึ่งอาจพบเพียงบางส่วน
ผื่น อาจส่งผลให้ผิวหนังเปลี่ยนสี ผิวขรุขระ แห้ง คัน แตก พอง และอาจมีความเจ็บปวดร่วมด้วย
ตจวิทยา
คนค่อมแห่งน็อทร์-ดาม (แก้ความกำกวม)

คนค่อมแห่งน็อทร์-ดาม (The Hunchback of Notre Dame; Notre-Dame de Paris) อาจหมายถึง
นิยาย
คนค่อมแห่งน็อทร์-ดาม, นิยายของวิกตอร์ อูโก (Victor Hugo) เมื่อ พ.ศ. 2374
ภาพยนตร์ดัดแปลงจากนิยายข้างต้น
ฉบับ พ.ศ. 2454
ฉบับ พ.ศ. 2466
ฉบับ พ.ศ. 2482
ฉบับ พ.ศ. 2499
ฉบับ พ.ศ. 2525
ฉบับ พ.ศ. 2529
แอนิเมชันวอลต์ดิสนีย์ดัดแปลงจากนิยายข้างต้น
ฉบับ พ.ศ. 2539
ฉบับ พ.ศ. 2545
ละครโทรทัศน์ดัดแปลงจากนิยายข้างต้น
ฉบับ พ.ศ. 2509
ฉบับ พ.ศ. 2520
เพลงเกี่ยวข้องกับนิยายข้างต้น
เดอะฮันช์แบกออฟนอเทรอดาม - อัลบัมเพลงจากละครเพลง เดนนิส ดียัง (Dennis DeYoung) ประพันธ์เมื่อ พ.ศ. 2539
คนค่อมแห่งนอเทรอดาม - อัลบัมเพลงประกอบแอนิเมชันฉบับ พ.ศ. 2539 ของวอลต์ดิสนีย์
บัณฑิต

บัณฑิต (บัน-ดิด) หรือ ปัณฑิตะ (पण्डित, paṇḍita, ปณฺฑิต) ในภาษาฮินดีเขียนเป็น पंडित ในภาษาอังกฤษอาจเขียนเป็น pandit หรือ pundit (ออกเสียงว่า ) คือคนที่มีใจผ่องใสอยู่เป็นปกติ ทำให้มีความเห็นถูก ยึดถือค่านิยมที่ถูกต้อง สามารถดำเนินชีวิตด้วยปัญญา
== อ้างอิง ==
โกลเดนไฮนด์

{|
|}
โกลเดน ไฮนด์ คือเรืออังกฤษที่เดินทางรอบโลกระหว่างปี ค.ศ. 1577 ถึง ค.ศ.1580 ควบคุมโดยเซอร์ฟรานซิส เดรค ชื่อดั้งเดิมของเรือลำนี้คือ เพลิแคน แต่ถูกเปลี่ยนชื่อใหม่โดยเดรคในระหว่างการเดินทางใน ค.ศ.1578 เมื่อเดรคเตรียมตัวเมื่อเข้าสู่ช่องแคบแมกเจลลัน แล้วจึงเปลี่ยนชื่อเป็น โกลเดน ไฮนด์ เพื่อชื่นชมผู้อุปถัมภ์ของเขา คือ เซอร์คริสโตเฟอร์ แฮตตัน ผู้ที่เป็นหนึ่งในผู้สนับสนุนการเดินทางรอบโลกของเดรค ซึ่งเกราะบริเวณอกของเขาเป็นรูปกวางทอง (ภาษาอังกฤษคือ golden hind)
เรือสำรวจ
เรือในสหราชอาณาจักร
ประวัติศาสตร์อเมริกา
โรงเรียนเกษตรสมบูรณ์วิทยาคม

โรงเรียนเกษตรสมบูรณ์วิทยาคม เป็นโรงเรียนมัธยมศึกษาขนาดใหญ่ในจังหวัดชัยภูมิ ประเภทสหศึกษา อยู่ภายใต้สังกัดสำนักงานคณะกรรมการการศึกษาขั้นพื้นฐานชัยภูมิ เขต 2 กระทรวงศึกษาธิการ  และในปี พ.ศ. 2551 โรงเรียนได้ย้ายเข้ามาอยู่ในสังกัดองค์การบริหารส่วนจังหวัดชัยภูมิจนถึงปัจจุบัน โดยโรงเรียนมีขนาดเนื้อที่ทั้งหมด 39 ไร่ 3 งาน 86 ตารางวา
== ประวัติ ==
เดิมทีในเขตอำเภอเกษตรสมบูรณ์ จังหวัดชัยภูมิ ยังไม่มีโรงเรียนที่เปิดสอนในระดับมัธยมศึกษา สำนักงานศึกษาธิการจังหวัดชัยภูมิจึงได้อนุมัติให้ก่อตั้งโรงเรียนที่เปิดสอนระดับชั้น ม.1 - ม.6 ขึ้นมา
ในปี พ.ศ. 2515 สำนักงานศึกษาธิการจังหวัดชัยภูมิ ได้มีการสำรวจสถานที่ก่อตั้งโรงเรียน โดยเลือกสถานที่ ณ บ้านโนนตุ่น หมู่ที่ 7 ตำบลกุดเลาะ อำเภอเกษตรสมบูรณ์ จังหวัดชัยภูมิ เป็นสถานที่ก่อตั้งโรงเรียน  ในการสำรวจหาสถานที่ครั้งนั้นประกอบด้วย ดร.ก่อ สวัสดิพานิช อธิบดีกรมการศึกษา (ในสมัยนั้น) พร้อมด้วย นายเสียง ชลวาสิน ศึกษาธิการจังหวัดชัยภูมิ และนายพัฒน์พงษ์ บำเพ็ญสิทธิ นายอำเภอเกษตรสมบูรณ์ (ในสมัยนั้น) และมีการก่อตั้งโรงเรียนขึ้นเมื่อวันที่ 16 เมษายน 2516
พ.ศ. 2516 สำนักงานงบประมาณอนุญาตให้ประกาศตั้งเป็นมัธยมศึกษา เปิดรับนักเรียนสหศึกษา โดยช่วงแรกเปิดสอนแค่ระดับ ม.ต้น จำนวนห้องเรียนที่ทำการเปิดสอน 2-0-0 จำนวนนักเรียน 90-0-0 และจำนวนครู 4 คน และ นักการภารโรง 1 คน โดยใช้อาคารเก็บวัสดุของโรงเรียนเกษตรศิลปวิทยา เป็นอาคารเรียนชั่วคราว
พ.ศ. 2518 ย้ายอาคารเรียนจากโรงเรียนเกษตรศิลปวิทยา มาเรียนที่อาคารชั่วคราวซึ่งเป็นที่ตั้งของโรงเรียนในปัจจุบัน มีจำนวนห้องเรียนทั้งหมด 8 ห้อง เปิดสอน 4-2-2 จำนวนครูทั้งหมด 18 คน และ นักการภารโรง 1คน จากนั้น โรงเรียนได้มีการเปลี่ยนแปลงและพัฒนาเรื่อยมาตามลำดับ และภายหลังได้มีการเปิดสอนในระดับ ม.ปลาย มาจนถึงปัจจุบัน
ในปี พ.ศ. 2523 โรงเรียนเกษตรสมบูรณ์วิทยาคมได้รับการคัดเลือกจากกระทรวงศึกษาธิการให้เป็นโรงเรียนดีเด่นได้รับรางวัลพระราชทานระดับมัธยมศึกษา ประจำปีการศึกษา 2523
=== การก่อตั้งสาขาโรงเรียน ===
พ.ศ. 2530 เปิดโรงเรียนสาขาโนนกอก
พ.ศ. 2533 เปิดโรงเรียนสาขาบ้านหัน
พ.ศ. 2537 เปิดโรงเรียนสาขาบ้านเดื่อ
ปัจจุบัน โรงเรียนทั้งสามสาขา มีฐานะเป็นโรงเรียนมัธยมประจำตำบล ที่เปิดสอนระดับชั้น ม.1 - ม.6
== อ้างอิง ==
โรงเรียนในจังหวัดชัยภูมิ
โรงเรียนมัธยมศึกษาประจำอำเภอในจังหวัดชัยภูมิ
โรงเรียนสังกัดองค์การบริหารส่วนจังหวัด
โรงเรียนที่ก่อตั้งในปี พ.ศ. 2516
อำเภอเกษตรสมบูรณ์
2012 Summer Paralympics

Redirectพาราลิมปิกฤดูร้อน 2012
เปาลู รังเฌล

เปาลู รังเฌล ดู นาซีเมงตู โกมิส (Paulo Rangel do Nascimento Gomes) เป็นนักฟุตบอลชาวบราซิล ปัจจุบันได้ลงเล่นให้กับสโมสรฟุตบอลเปรักในมาเลเซียซูเปอร์ลีกในตำแหน่งกองหน้า
== อ้างอิง ==
นักฟุตบอลชาวบราซิล
บุคคลที่เกิดในปี พ.ศ. 2528
บุคคลที่ยังมีชีวิตอยู่
ผู้เล่นสโมสรฟุตบอลเมืองทอง ยูไนเต็ด
บุคคลจากเบเล็ง
ฐิติพันธ์ พ่วงจันทร์

ฐิติพันธ์ พ่วงจันทร์ (, เกิด 1 กันยายน 2536) เป็นนักฟุตบอลชาวไทย เขาเป็นลูกชายของ ไพโรจน์ พ่วงจันทร์ อดีตนักฟุตบอลทีมชาติไทย ฐิติพันธ์เคยถูกยืมตัวไปเล่นให้กับโออิตะ ทรินิตะ ในเจลีกมา 1 ฤดูกาลในปี 2019 ปัจจุบันเล่นให้กับทรูแบงค็อก ยูไนเต็ดในไทยลีก และทีมชาติไทย
==ประตูในนามทีมชาติ==
====ชุดใหญ่====
คะแนนและผลการแข่งขัน โดยตัวเลขด้านหน้าคือ ประตูของทีมชาติไทยที่ยิงได้ในนัดนั้น
==เกียรติประวัติ==
===สโมสร===
เมืองทอง ยูไนเต็ด
ไทยลีก (1): 2555
สิงห์ เชียงราย ยูไนเต็ด
ไทยเอฟเอคัพ (1): 2560
บีจี ปทุม ยูไนเต็ด
ไทยลีก (1): 2563–64
===ทีมชาติ===
ทีมชาติไทย U-19
ฟุตบอลอาเซียนชิงแชมป์เยาวชนอายุไม่เกิน 19 ปี (1): 2011
ทีมชาติไทย U-23
ซีเกมส์ Med 1.png เหรียญทอง (2): 2013, 2015
ทีมชาติไทย
คิงส์คัพ (1): 2017
ฟุตบอลชิงแชมป์แห่งชาติอาเซียน (1): 2563
== รางวัลที่ได้รับ ==
พ.ศ. 2557 : รางวัลดาวรุ่งยอดเยี่ยม - งานฟุตบอลสยามโกลเด้นบอล ครั้งที่ 4
== อ้างอิง ==
== แหล่งข้อมูลอื่น ==
นักฟุตบอลชาวไทย
นักฟุตบอลทีมชาติไทย
กองหลังฟุตบอล
ผู้เล่นในไทยลีก
ผู้เล่นสโมสรฟุตบอลแบงค็อก ยูไนเต็ด
ผู้เล่นสโมสรฟุตบอลบีจี ปทุม ยูไนเต็ด
ผู้เล่นสโมสรฟุตบอลเชียงราย ยูไนเต็ด
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลเมืองทอง ยูไนเต็ด
ผู้เล่นในเอเชียนคัพ 2019
ผู้เล่นในเจลีก ดิวิชัน 1
ผู้เล่นสโมสรฟุตบอลโออิตะทรินิตา
บุคคลจากโรงเรียนสตรีวิทยา ๒ ในพระราชูปถัมภ์ฯ
บุคคลจากจังหวัดสุพรรณบุรี
พูลศักดิ์ มาสุข

พูลศักดิ์ มาสุข หรือชื่อเดิม ศราวุฒิ มาสุข  เป็นนักฟุตบอลสัญชาติไทย ปัจจุบันเล่นให้กับร้อยเอ็ด พีบี ยูไนเต็ด
== ชีวิตส่วนตัว ==
พูลศักดิ์แต่งงานกับวชิราภรณ์ ตรีเนตร (น้องออม) สาวเมืองนครสวรรค์ เมื่อวันที่ 16 พฤษภาคม 2558 มีลูกสาว 1 คน
== ผลงานการทำประตูในระดับนานาชาติ ==
==== ยู-23 ====
==== ชุดใหญ่ ====
== รางวัลที่ได้รับ ==
พ.ศ. 2557 : รางวัลประตูประทับใจ - งานฟุตบอลสยามโกลเด้นบอล ครั้งที่ 4
== อ้างอิง ==
== แหล่งข้อมูลอื่น ==
Profile  
นักฟุตบอลชาวไทย
กองหน้าฟุตบอล
นักฟุตบอลทีมชาติไทย
บุคคลจากจังหวัดหนองคาย
ผู้เล่นในไทยลีก
ปีกฟุตบอล
ผู้เล่นสโมสรฟุตบอลนครสวรรค์
ผู้เล่นสโมสรฟุตบอลบีบีซียู
ผู้เล่นสโมสรฟุตบอลจามจุรี ยูไนเต็ด
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลนครราชสีมา มาสด้า
ผู้เล่นสโมสรฟุตบอลบีจี ปทุม ยูไนเต็ด
ผู้เล่นสโมสรฟุตบอลพีทีที ระยอง
ผู้เล่นสโมสรฟุตบอลหนองบัว พิชญ
ผู้เล่นสโมสรฟุตบอลเชียงใหม่ ยูไนเต็ด
ผู้เล่นสโมสรฟุตบอลอุดรธานี
ผู้เล่นสโมสรฟุตบอลอยุธยา ยูไนเต็ด
อะลาอุดดีน อะบูลกอซิม

อะลาอุดดีน มุฮัมมัด อัลซัยยิด อะบูลกอซิม (علاء الدين محمد السيد أبو القاسم; Alaaeldin Muhammad Al-Sayid Abouelkassem; 25 พฤศจิกายน ค.ศ. 1990 – ) เป็นนักฟันดาบสากลชาวอียิปต์ที่ได้รับรางวัลเหรียญเงินในรายการฟอยล์บุคคลชายในโอลิมปิกฤดูร้อน 2012 เขาเริ่มเล่นฟันดาบตั้งแต่อายุแปดปี และใน ค.ศ. 2008 ก็เริ่มการแข่งขันฟันดาบในระดับสากล โดยได้รับเหรียญรางวัลจากจูเนียร์แชมเปียนชิปทั้งในระดับทวีปแอฟริกาและระดับโลก ตลอดจนจูเนียร์เวิลด์คัป ก่อนที่จะเข้าแข่งขันในระดับอาชีพใน ค.ศ. 2011 และได้รับรางวัลเหรียญเงินที่เฟลอแรเดอเซนต์ปีเตอส์เบิร์ก
ในช่วงปลายปีหลังจากนั้น เขาได้รับเหรียญทองจากการแข่งขันแพนอาหรับเกมส์ 2011 ในประเภทฟอยล์บุคคลและทีม ก่อนที่จะก้าวสู่การแข่งขันโอลิมปิกฤดูร้อน 2012 ที่ซึ่งเขาเป็นผู้ได้รับเหรียญรางวัลฟันดาบสากลโอลิมปิกเป็นคนแรกของทวีปแอฟริกา
== ชีวิตในวัยเด็ก ==
อะบูลกอซิมเกิดเมื่อวันที่ 25 พฤศจิกายน ค.ศ. 1990 ในเซติฟ ประเทศแอลจีเรีย โดยพ่อของเขาเป็นชาวอียิปต์ และแม่ของเขาเป็นชาวแอลจีเรีย โดยได้ย้ายไปยังประเทศอียิปต์เมื่อเขาอายุได้สี่ปี และเติบโตขึ้นมาในอะเล็กซานเดรีย ซึ่งในช่วงแรกเขาได้มีส่วนร่วมในกีฬาว่ายน้ำและคาราเต้ ก่อนที่เขาจะเริ่มฝึกฟันดาบสากลขณะมีอายุได้แปดปีที่สโมสรอัสเซลาฮ์อัสซะกันดะรี หลังจากที่ประสบความสำเร็จในกีฬาเมื่อครั้งยังเป็นวัยรุ่น เขาก็ได้ถูกบังคับให้เข้าสถาบันอาหรับเพื่อวิทยาศาสตร์และเทคโนโลยีและการขนส่งทางทะเล ซึ่งเป็นหลักสูตรที่มากเกินความต้องการของเขาในการไล่ตามเทคโนโลยีรวมถึงฟันดาบสากล จากนั้นไม่นานเขาก็ได้พบกับมุฮัมมัด อัลซัยยิด ซึ่งเป็นอดีตผู้ฝึกสอนของเขาอีกครั้ง และเป็นผู้เสนอให้เขาเข้าร่วมทีมชาติ
== ในสายอาชีพ ==
ผลงานในสายอาชีพระดับนานาชาติของอะบูลกอซิม เริ่มใน ค.ศ. 2008 เมื่อเขาได้รับรางวัลเหรียญทองในฟันดาบสากลประเภทฟอยล์ ในรายการแอฟริกันจูเนียร์แชมเปี้ยนชิป และหรียญทองแดงจากรายการเวิลด์จูเนียร์เฟนซิงแชมเปียนชิปในประเทศอิตาลี นอกจากนี้ เขายังเป็นหนึ่งในผู้ชนะอันดับสามในรายการจูเนียร์เฟนซิงเวิลด์คัป ในการแข่งขันจูเนียร์เฟนซิงเวิลด์คัป 2009 เขาได้รับชัยชนะในอันดับสาม และตามมาด้วยเหรียญทองในหนึ่งปีถัดมาจากรายการเวิลด์จูเนียร์เฟนซิงแชมเปี้ยนชิป 2010 เขาได้รับเหรียญรางวัลเวิลด์คัประดับอาวุโสเป็นครั้งแรกโดยเป็นเหรียญทองแดงจากรายการเฟลอแรเดอเซนต์ปีเตอส์เบิร์ก 2011 และได้รับรางวัลเหรียญทองจากรายการแพนอาหรับเกมส์ 2011 ในประเภทฟอยล์ทั้งบุคคลและทีม
อะบูลกอซิมได้รับเลือกเข้าแข่งขันโอลิมปิกฤดูร้อน 2012 และเข้าสู่การแข่งขันฟอยล์บุคคลชายรอบ 32 คนสุดท้าย โดยเขาเป็นฝ่ายชนะชาวอเมริกันอย่างไมลส์ เชมลีย์-วัตสัน ด้วยคะแนน 15-10 และเขาสามารถชนะเพเทอร์ ยอพพิช จากประเทศเยอรมนี กับอันเดรอา กัสซาระ จากประเทศอิตาลี ในรอบ 16 คนสุดท้ายและรอบควอเตอร์ไฟนอลตามลำดับ ก่อนที่จะเป็นฝ่ายชนะชเว บย็อง-ช็อล จากประเทศเกาหลีใต้ด้วยคะแนน 15-12 ในรอบเซมิไฟนอล อะบูลกอซิม แพ้ในรอบชิงเหรียญทองโดยเป็นฝ่ายแพ้ต่อเหลย เซิง จากประเทศจีนด้วยคะแนน 13-15 แต่เหรียญเงินที่เขาได้รับนั้นถือได้ว่าเป็นเหรียญโอลิมปิกฟันดาบสากลเหรียญแรกสำหรับผู้เข้าแข่งขันฟันดาบจากทวีปแอฟริกา นอกจากนี้ เขายังร่วมการแข่งขันในประเภทฟอยล์ทีมชาย ที่ซึ่งทีมอียิปต์เป็นฝ่ายแพ้ต่อทีมชาติอังกฤษด้วยคะแนน 45-33 ในรอบแรก ช่วง ค.ศ. 2012 อะบูลกอซิมได้รับการฝึกฝนโดยผู้ฝึกสอนพอล แคนทอร์สกี จากประเทศโปแลนด์
== อ้างอิง ==
นักฟันดาบสากลชาวอียิปต์
ชาวอียิปต์เชื้อสายแอลจีเรีย
นักกีฬาโอลิมปิกทีมชาติอียิปต์
นักกีฬาเหรียญเงินโอลิมปิก
นักฟันดาบสากลในโอลิมปิกฤดูร้อน 2012
บุคคลจากเซติฟ
คลื่นพี

คลื่น P คือส่วนหนึ่งของคลื่นไฟฟ้าหัวใจ แสดงถึงช่วงที่หัวใจห้องบนกำลังคลายความเป็นขั้ว (atrial depolarization) ทิศเวกเตอร์ของคลื่นไฟฟ้านี้มีทิศทางจากโนด SA มายังโนด AV และจากหัวใจห้องบนขวามาถึงหัวใจห้องบนซ้าย
คลื่น P มีทิศเป็นบวก (ขึ้นข้างบน) ในขั้วคลื่นหัวใจ II, III และ aVF (เนื่องจากคลื่นมีทิศเข้ามาขั้วเหล่านี้) และเป็นลบ (ลงข้างล่าง) ในขั้ว aVR (เนื่องจากคลื่นมีทิศออกจากขั้วนี้)
การที่จะถือว่าคลื่นหัวใจเป็นจังหวะเต้นไซนัสปกติ ต้องตรวจพบว่าคลื่น P มีทิศเป็นบวกในขั้ว II และ aVF และมีทิศเป็นลบในขั้ว aVR
สรีรวิทยาไฟฟ้าของหัวใจ
ประลัยอิเล็กตรอน–โพซิตรอน

ประลัยอิเล็กตรอน–โพซิตรอน (Electron–positron annihilation) เกิดขึ้นเมื่ออิเล็กตรอน (e-) และโพซิตรอน (e+),  ปฏิยานุภาคของอิเล็กตรอน)  เข้าปะทะกัน ผลจากการปะทะกันคือประลัยของอิเล็กตรอนและโพซิตรอนและมีการสร้างโฟตอนรังสีแกมมาหรืออนุภาคพลังงานสูงอื่น ๆ
e- + e+ → γ + γ
กระบวนการต้องเป็นไปตามกฎการอนุรักษ์ อันได้แก่ :
การอนุรักษ์ประจุไฟฟ้า ประจุสุทธิก่อนและหลังเป็นศูนย์
การอนุรักษ์โมเมนตัมเชิงเส้นและพลังงานทั้งหมด ซึ่งห้ามสร้างรังสีแกมมาเดี่ยว ๆ อย่างไรก็ตามในทฤษฎีสนามควอนตัมขั้นตอนนี้จะยอมอนุญาตให้ได้ ดูตัวอย่างของประลัย.
การอนุรักษ์โมเมนตัมเชิงมุม
เช่นเดียวกับวัตถุสองประจุใด ๆ, อิเล็กตรอนและโพสิตรอนก็อาจเกิดปฏิกิริยากับแต่ละอนุภาคอื่น ๆ โดยไม่ต้องมีประลัยในกรณีทั่ว ๆ ไปโดยเกิดการกระเจิงแบบยืดหยุ่น (elastic scattering)
==กรณีพลังงานต่ำ==
มีเพียงกลุ่มอนุภาคที่จำกัดมากของความเป็นไปได้สำหรับสถานะขั้นสุดท้าย ที่เป็นไปได้มากที่สุดคือการถูกสร้างขึ้นของโฟตอนรังสีแกมมาจำนวนสองอนุภาคหรือมากกว่านั้น  การอนุรักษ์พลังงานและโมเมนตัมเชิงเส้นนั้นห้ามการสร้างเพียงโฟตอนเพียงอนุภาคเดียว (ข้อยกเว้นของกฎนี้สามารถเกิดขึ้นได้สำหรับพันธะอิเล็กตรอนของอะตอมอย่างแน่นหนา )  ในกรณีที่พบมากที่สุด, โฟตอนสองอนุภาคจะถูกสร้างขึ้น, แต่ละอนุภาคจะมีพลังงานเท่ากับพลังงานนิ่งของอิเล็กตรอนหรือโพสิตรอน (511 กิโลอิเล็กตรอนโวลต์)   เป็นความสะดวกต่อการอ้างอิงถึงกรอบอ้างอิง (frame of reference) ที่อยู่ในระบบซึ่งไม่มีโมเมนตัมเชิงเส้นสุทธิ (no net linear momentum) ก่อนเกิดประลัย; ดังนั้นหลังจากการชนกัน, รังสีแกมมาก็จะถูกปลดปล่อยออกมาในทิศทางตรงข้ามกัน
== ดูเพิ่ม ==
Annihilation
Pair production
Bhabha scattering
Meitner–Hupfeld effect
List of particles
Positronium
== อ้างอิง ==
ฟิสิกส์อนุภาค
เวชศาสตร์นิวเคลียร์
พทาเลท

พทาเลท (pronounced ,  , หรือ พทาเลท เอสเทอร์, เป็นเอสเทอร์ของกรดพทาเลท
ส่วนมากใช้ในกระบวนการผลิตพลาสติกส์เพื่อเิพิ่มคุณสมบัติด้านความยืดยุ่น โปรงใส ทนทาน และมีอายุการใช้งานยาวนาน
พทาเลทถูกใช้เพื่อให้พีวีซีมีความยืดหยุ่น
พทาเลทกำลังถูกเลิกใช้ในหลายประเทศ เช่น อเมริกา แคนนดา และสหาภาพยุโรป เนื่องจากการส่งผลต่อสุขภาพ
== ตารางแสดงสารพทาเลทที่ใช้ส่วนมาก ==
สารอะโรมาติก
ไวรัสทางเดินหายใจตะวันออกกลาง

โคโรนาไวรัสสายพันธุ์กลุ่มอาการของโรคทางเดินหายใจตะวันออกกลาง (Middle East respiratory syndrome coronavirus, MERS-CoV) หรือ ไวรัสทางเดินหายใจตะวันออกกลาง เป็นไวรัสอาร์เอ็นเอเซนส์บวก สายเดี่ยวสปีชีส์ใหม่ของสกุล Betacoronavirus เป็นสาเหตุของโรคทางเดินหายใจตะวันออกกลาง หรือ โรคเมอร์ส
มีรายงานครั้งแรกในปี 2555 หลังการลำดับจีโนมของไวรัสที่แยกจากตัวอย่างเสมหะของผู้ป่วยที่เจ็บป่วยในการระบาดของไข้หวัดใหญ่สายพันธุ์ใหม่ในปี 2555 ทีแรกเรียกไวรัสดังกล่าวว่า โคโรนาไวรัสสายพันธุ์ใหม่ 2012 หรือเพียง โคโรนาไวรัสสายพันธุ์ใหม่
ในเดือนมิถุนายน 2557 มีรายงานผู้ป่วย MERS-CoV ใน 22 ประเทศ ได้แก่ ซาอุดีอาระเบีย มาเลเซีย จอร์แดน กาตาร์ อียิปต์ สหรัฐอาหรับเอมิเรตส์ คูเวต ตุรกี โอมาน แอลจีเรีย บังกลาเทศ อินโดนีเซีย (ยังไม่มีการยืนยัน) ออสเตรีย สหราชอาณาจักร เกาหลีใต้ และสหรัฐ ผู้ป่วยแทบทุกคนมีความเชื่อมโยงอย่างใดอย่างหนึ่งกับซาอุดีอาระเบีย ในบทความเดียวกันมีรายงานว่า ความผิดพลาดของทางการซาอุดีอาระเบียในการสนองต่อ MERS-CoV เป็นปัจจัยเกื้อหนุนให้เกิดการระบาดของไวรัสนี้
การระบาดครั้งล่าสุดเกิดในประเทศเกาหลีใต้ โดยรายงานเมื่อวันที่ 12 มิถุนายน 2558 ระบุว่ามีรายงานผู้ป่วยที่ยืนยันแล้ว 126 คน เสียชีวิต 13 คน สถานที่กว่า 2,300 แห่ง อยู่ภายใต้การเฝ้าระวัง ถือเป็นการระบาดของเชื้อนี้ครั้งใหญ่ที่สุด หากไม่นับการระบาดภายในซาอุดิอาระเบีย
==อ้างอิง==
ไวรัส
โรคติดเชื้อโคโรนาไวรัสสายพันธุ์ใหม่ 2012
โรครับจากสัตว์
ทางแยกต่างระดับบางแวก

ทางแยกต่างระดับบางแวก เป็นชุมทางต่างระดับบริเวณถนนบางแวกกับถนนราชพฤกษ์ ในเขตภาษีเจริญ กรุงเทพมหานคร
== รูปแบบของทางแยกต่างระดับ ==
สะพานข้ามแยกในแนวของถนนราชพฤกษ์ ข้ามผ่านถนนบางแวก
ถนนระดับดินผ่านตลอดเมื่อเลี้ยวซ้ายจากถนนบางแวกไปยังถนนราชพฤกษ์
== แหล่งข้อมูลอื่น ==
== อ้างอิง ==
บางแวก
บางแวก
สกรีม (เพลงไมเคิล แจ็กสันและเจเน็ต แจ็กสัน)

"สกรีม/ไชลด์ฮุด" (Scream/Childhood) เป็นเพลงของนักร้องชาวอเมริกัน ไมเคิล แจ็กสัน และเจเน็ต แจ็กสัน เขียนโดยจิมมี แจมและเทร์รี ลูอิส, ไมเคิล แจ็กสัน, เจเน็ต แจ็กสัน โดยมีโปรดิวเซอร์ ได้แก่จิมมี แจมและเทร์รี ลูอิส, ไมเคิล แจ็กสัน, เจเน็ต แจ็กสัน เป็นโปรดิวเซอร์ร่วม สำหรับรวมอัลบั้มของไมเคิล แจ็กสัน  พาสต์เพรเซนต์แอนด์ฟิวเจอร์บุ๊ก 1 โดยไดวางจำหน่ายในวันที่ 31 พฤษภาคม ค.ศ. 1995 โดยออกมาพร้อมกับเพลงไชลด์ฮุด
==อ้างอิง==
George, Nelson (2004).  The Ultimate Collection booklet. Sony BMG.
ซิงเกิลในปี พ.ศ. 2538
เพลงของเจเน็ต แจ็กสัน
เพลงของไมเคิล แจ็กสัน
เพลงที่ประพันธ์คำร้องโดยไมเคิล แจ็กสัน
เพลงบันทึกเสียงที่ผลิตโดยไมเคิล แจ็กสัน
เพลงต่อต้านสงคราม
เพลงร้องคู่
วันทูทรีโซล

123 โซล (123 Soul) เป็นกลุ่มดนตรีสัญชาติไทย เป็นการรวมตัวของ 4 หนุ่ม AF5 แต๊บ ว่าน นัททิว รอน ชื่อเพลง "สักครั้ง" ในนามของค่าย Love is มี บอย โกสิยพงษ์เป็น Executive Producer และได้นำเพลงนี้ไปใช้เป็นเพลงประกอบละครเรื่อง จำเลยกามเทพ ออกอากาศทางช่อง 3 เริ่มออนแอร์เมื่อวันที่ 7 กันยายน 2552 ต่อมา นัท - ณัฎฐ์ ทิวไผ่งาม และ รอน - ภัทรภณ โตอุ่น ได้ถอนตัวออกจากวง 123 Soul ต่อมา123 Soul ดึง กฤษ AF6 เสริมทีม ปลื้มซิงเกิ้ลใหม่ เผื่อลืม คนฟังชอบ
== ผลงาน ==
==== คอนเสิร์ต ====
พ.ศ. 2551
The Journey of Love Concert
==== ซิงเกิลเพลง ====
==== อัลบั้มปกติ ====
===ละครโทรทัศน์===
===ละครชุด===
===ละครซิทคอม===
===ละครเวที===
===พิธีกร===
===รายการโทรทัศน์===
== แหล่งข้อมูลอื่น ==
tabfc.com 
วง 123 Soul 
ศิลปินสังกัดทรูแฟนเทเชีย
นักแสดง ทรู อะคาเดมี แฟนเทเชีย
กลุ่มดนตรีไทยในยุค 2000
บุคคลจากกรุงเทพมหานคร‎‎
บอยแบนด์
บอยแบนด์ไทย
เจ้าจอมทับทิม ในรัชกาลที่ 4 (สุรคุปต์)

เจ้าจอมทับทิม ในรัชกาลที่ 4 เป็นธิดาคนหนึ่งของพระยาราชสุภาวดี (ปาน) ขุนนางชั้นผู้ใหญ่ที่สืบเชื้อสายมาแต่รามัญที่ตามเสด็จสมเด็จพระนเรศวรมหาราชเข้ามายังกรุงศรีอยุธยาเมื่อคราวประกาศอิสรภาพจากพม่า และมีบุตรหลานเข้ารับราชการสนองพระเดชพระคุณทั้งฝ่ายหน้าฝ่ายในมิได้ขาด ซึ่งพระยาราชสุภาวดีเองก็เข้ารับราชการเป็นมหาดเล็กมาตั้งแต่รัชสมัยพระบาทสมเด็จพระพุทธเลิศหล้านภาลัย ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม
หลังพระบาทสมเด็จพระจอมเกล้าเจ้าอยู่หัวสวรรคต เจ้าจอมทับทิมก็เข้ารับราชการเป็นเสมียนหลวงฝ่ายในในรัชสมัยของพระบาทสมเด็จพระจุลจอมเกล้าเจ้าอยู่หัว
==เครื่องราชอิสริยาภรณ์==
80px เครื่องราชอิสริยาภรณ์จุลจอมเกล้า ชั้นตติยจุลจอมเกล้า (ฝ่ายใน) ต.จ.
==อ้างอิง==
 พระภรรยาในรัชกาลที่ 4
 เจ้าจอม
 ชาวไทยเชื้อสายมอญ
สกุลสุรคุปต์
ผู้ได้รับเครื่องราชอิสริยาภรณ์ ต.จ. (ฝ่ายใน)
ทับทิม ราชานุประพันธ์

เจ้าจอมทับทิม ในรัชกาลที่ 4 (สกุลเดิม เพ็ญกุล) เป็นธิดาคนหนึ่งของเจ้าพระยามหินทรศักดิ์ธำรง (เพ็ง เพ็ญกุล) กับท่านผู้หญิงหุ่น ซึ่งบิดาของเจ้าจอมเป็นข้าหลวงเดิม รับราชการสนองพระเดชพระคุณพระบาทสมเด็จพระจอมเกล้าเจ้าอยู่หัวมาตั้งแต่ยังผนวชจนเป็นที่โปรดปราน กล่าวกันว่าทรงเลี้ยงนายเพ็งดุจบุตรบุญธรรม เมื่อพระบาทสมเด็จพระจอมเกล้าเจ้าอยู่หัวทรงเถลิงถวัลยราชสมบัติเจ้าพระยามหินทรศักดิธำรง จึงได้ถวายธิดาที่เกิดแต่ท่านหุ่นให้รับราชการเป็นเจ้าจอม
หลังจากที่พระบาทสมเด็จพระจอมเกล้าเจ้าอยู่หัวเสด็จสวรรคต เจ้าจอมทับทิมจึงได้ออกจากพระบรมมหาราชวังมาพำนักกับบิดา ซึ่งภายหลังเจ้าจอมทับทิมได้ออกไปวิวาหมงคลกับพระยาราชานุประพันธ์ (สุดใจ บุนนาค)
เจ้าจอมทับทิมมีพี่น้องที่ได้รับราชการฝ่ายในคือเจ้าจอมมารดามรกฎ ในรัชกาลที่ 5
==อ้างอิง==
พระภรรยาในรัชกาลที่ 4
เจ้าจอม
สกุลบุนนาค
สกุลเพ็ญกุล
เจ้าจอมทับทิม ในรัชกาลที่ 4 (วัชโรทัย)

เจ้าจอมทับทิม ในรัชกาลที่ 4 (สกุลเดิม วัชโรทัย) เป็นธิดาคนหนึ่งของพระจำนงภูษิต (อยู่ วัชโรทัย) สืบเชื้อสายมาแต่ข้าหลวงเดิมในรัชสมัยพระบาทสมเด็จพระพุทธยอดฟ้าจุฬาโลก ซึ่งกรมพระยาดำรงราชานุภาพตรัสเล่าถึงต้นสกุลวัชโรทัยว่า เป็นผู้เชิญพระกลดกั้นพระบาทสมเด็จพระพุทธยอดฟ้าจุฬาโลกขณะดำรงพระอิสริยยศเป็นเจ้าพระยาจักรีเมื่อครั้งศึกอะแซหวุ่นกี้ขอดูตัวคราวสงครามไทย-พม่า พ.ศ. 2318 
พระจำนงภูษิตผู้เป็นบิดาเป็นข้าราชการสำนักกรมพระภูษามาลา ได้ถวายธิดาชื่อ ทับทิม เข้ารับราชการเป็นเจ้าจอมในพระบาทสมเด็จพระจอมเกล้าเจ้าอยู่หัว และดำรงชีวิตอย่างปกติตลอดจนสิ้นอายุขัย
==อ้างอิง==
 พระภรรยาในรัชกาลที่ 4
 เจ้าจอม
สกุลวัชโรทัย
ยู แอร์ไลน์

ยู แอร์ไลน์ (U Airlines) เป็นสายการบินสัญชาติไทยซึ่งให้บริการระดับสูง (premium) สำหรับผู้โดยสารที่ต้องการความสะดวกสบาย ไม่มีบริการตามเส้นทางบินประจำ มีแต่ให้บริการเช่าเหมาลำ ปัจจุบันถูกระงับการบินไปแล้วเนื่องจากเหตุการณ์ไอเคโอลดระดับการบินของไทย
== ประวัติ ==
สายการบินนี้ก่อตั้งขึ้นเมื่อเดือนเมษายน พ.ศ. 2555 โดยบริษัทยู แอร์ไลน์ จำกัด ซึ่งมีนายเสริม ศรีสุวรรณ์ เป็นประธานเจ้าหน้าที่บริหาร มีทุนจดทะเบียน 500,000,000 บาท ต่อมาในเดือนสิงหาคม พ.ศ. 2555 ได้รับมอบเครื่องบินแอร์บัสเอ320-200 (A320 - 200) เป็นลำแรก เปิดเที่ยวบินปฐมฤกษ์ในวันที่ 26 กันยายน พ.ศ. 2555 เส้นทางกรุงเทพฯ-เหยียนเฉิง-กรุงเทพฯ ณ ท่าอากาศยานดอนเมือง
ต่อมา ในช่วงปี พ.ศ. 2557 ภายหลังผู้โดยสารจำนวนมากพบว่า ยู แอร์ไลน์ ยกเลิกไฟลท์บินโดยไม่บอกล่วงหน้า อีกทั้ง ยังประสบปัญหาไอเคโอลดระดับการบินของไทย ทำให้ ยู แอร์ไลน์ ให้บริการบินต่อไปไม่ได้
== จุดหมายปลายทาง ==
สายการบินนี้เริ่มดำเนินการในเดือนกันยายน พ.ศ. 2555 ด้วยเครื่องบินแอร์บัส เอ320-200 เป็นบริการให้เช่าเหมาลำโดยมีจุดหมายปลายทางในประเทศกลุ่มเอเชีย เช่น จีน เกาหลี อินเดีย เป็นต้น และมีเส้นทางบินดังต่อไปนี้
===เส้นทางบินภายในประเทศ===
ประเทศไทย
* กรุงเทพมหานคร - ท่าอากาศยานนานาชาติสุวรรณภูมิ
* เชียงใหม่ - ท่าอากาศยานนานาชาติเชียงใหม่ (เริ่มบินตั้งแต่ 1 ธันวาคม 2555)
* ภูเก็ต - ท่าอากาศยานนานาชาติภูเก็ต (เริ่มบินตั้งแต่ 1 ธันวาคม 2555)
===เส้นทางบินระหว่างประเทศ===
ประเทศเกาหลีใต้
* โซล - ท่าอากาศยานนานาชาติอินชอน (เริ่มบินตั้งแต่ 17 ตุลาคม 2555)
* ปูซาน - ท่าอากาศยานนานาชาติคิมแฮ
สาธารณรัฐประชาชนจีน
* นานกิง - ท่าอากาศยานนานาชาตินานจิง Lukou
* ฉงชิ่ง - ท่าอากาศยานนานาชาติฉงชิ่งเจียงเป่ย์
* เหยียนเฉิง - ท่าอากาศยานนานาชาติเหยียนเฉิง
* หนิงโป - ท่าอากาศยานนานาชาติหนิงโป
ประเทศอินเดีย
* พุทธคยา - ท่าอากาศยานนานาชาติพุทธคยา (เริ่มบินตั้งแต่ 31 ตุลาคม 2555)
* เจนไน - ท่าอากาศยานนานาชาติเชนไน (เริ่มบินตั้งแต่ 24 ตุลาคม 2555)
สาธารณรัฐอินโดนีเซีย
* จาการ์ตา - ท่าอากาศยานนานาชาติซูการ์โน-ฮัตตา (เริ่มบินตั้งแต่ 12 พฤศจิกายน 2555)
== ฝูงบิน ==
จำนวนฝูงบินของสายการบิน ยู แอร์ไลน์ ณ วันที่ 5 สิงหาคม พ.ศ. 2555 มีดังนี้
== อ้างอิง ==
สายการบินสัญชาติไทยที่ปิดกิจการ